Film tjedna: 'Ljudi u crnom 2' (7/7/02) - 2002-07-07
Will Smith i Tommy Lee Jones ponovno spašavaju svijet od ološa koji dolazi iz svemira
Kada je Tommy Lee Jones posljednji put nosio crno odijelo, bijelu košulju i tamne sunčane naočale vrbovao je Willa Smitha u super-tajnu skupinu “Ljudi u crnom” koja prati kretanje vanzemaljaca na našem planetu. Will Smith bio je nominiran za Oscar-a za svoju prošlogodišnju dramatičnu interpretaciju uloge boksačke legende Mohameda Ali-ja. Medjutim, novi projekat s Tommy Lee Jones pomogao mu je da se začas prebaci u komičnu ulogu. "Onog trenutka kada je Tommy Lee Jones došao na snimanje, nastao je Agent J. Ja sam doputovao izravno iz Gane, sa snimanja Alija, u New York . Imao sam tek dva tjedna za pripremu i prilagodjavanje na psa Franka i sve ostalo. U trenutku kada je Tommy Lee Jones došao znao sam tko je “Agent J”. Osjećao sam se izuzetno dobro kada je on došao, kao da je nešto kliknulo u mojoj glavi kako se trebam postaviti za ovu komičnu ulogu", kaže Will Smith. Spomenuli smo i Frenka. Radi se o liku psa koji govori, koji je u prvom nastavku filma “Ljudi u crnom” imao manju ulogu, dok u njegovom drugom dijelu dobija ulogu zvijezde. Redatelj Barry Sonnenfeld kaže da je ovaj lik vrlo dobro korespondira s publikom. "Frank je trebao imati samo jednu scenu kada kaže da želi biti Willov partner i tu je trebao biti kraj. Tada sam medjutim shvatio da bi lik psa Franka mogao učiniti ovaj film potpuno drugačijim od prvog dijela," kaže redatelj Sonnenfeld. Lara Flynn Boyle, vrlo vješto se skrivajući u ulozi modela donjeg rublja, igra ulogu zle vanzemaljke Serleenae, i kaže da je bilo vrlo zabavno. "Sve je bilo vrlo lako i prirodno. No, sve ovisi o tome kakvu vrstu djevojke volite," kaže gospođica Boyle. Tommy Lee Jones vjeruje da se i na filmskom platnu vidi koliko se ekipa zabavljala na snimanju. "Zaista je bilo vrlo zabavno. Redatelj Barry Sonnenfeldt vjeruje u teoriju da ukoliko se dobro ne zabavljate na snimanju, ne možete očekivati niti od publike da će se dobro zabaviti dok bude gledala film. Nama je bilo zabavno, cijeli dan, svaki dan. Bilo je pravo zadovoljstvo odlaziti na posao," kaže Tommy Lee Jones. U filmu “Ljudi u crnom, drugi nastavak” izmedju ostalih igra i Rip Torn, u ulozi šefa agenata, a nakratko se pojavljuje i Michael Jackson. Naslovnu pjesmu pjeva filma pjeva sam Will Smith.